Kaitseväe peastaabi teatel tehakse madallende seoses Eesti ja USA kaitseväelaste ühisharjutusega. Lendude trajektoorid hõlmavad kogu Eestit ning toimuvad nii õhtustel kui ka öistel aegadel. Madallennud planeeritakse eelistatavalt asustatud piirkondadest eemal.

CV-22 Osprey on kaldrootoriga multifunktsionaalne õhuvahend, mis ühendab endas helikopteri vertikaalse õhkutõusu, lendamise ja maandumise võimekuse ning lennuki kiiruse, lennuulatuse ja kütusesäästlikkuse omadused.

Osprey on eelkõige mõeldud erioperatsioonide sisse- ja väljaimbumiseks (vastase territooriumil) ning varustuse täiendamise missioonideks, selgitas kaitsevägi.